
AGANSOANI KATTA 

Greece a’songni poetry-segiparangni gisepo 
Homer-an mingsingako man*batgipa ong'achim. 
Kriatoni atchina bilsi 750-maDgna skang Iliad aro 
Odyssey minggipa kinggni bakrogipa Epic poem- 
rangko seaha. Ua Epio poemrango (poetry-raugo) 
Greek-rangni ka*donge dakgrika aro ka'donge 
daka kamrangko janape bakroe agangipa katta- 
rangko sea. Uarangko sechengaoni da'onakingking 
bilsi 2,7 2 6-mang batangman*ahaoba, ua poetry ohi 
segipa golporang namnambegipa aro gisiko nang- 
atgnigipa kamrangko janape agangipa kattarang 
ong’ani gimin, da*oba bi’sarang aro dal'gimin 
manderangba uarangko namnikbea. 

Bi’sarangna mangsonge segipa bang’a golpo 
ki*fcaprangon ua kinggni ki’taprangoniko kan*dik- 
kan*dike seoke segipa namnamgipa aro knatogipa 
kattarangko poraie nina man*a. Mitam text book- 
rangoba ua golporangko nikna man’gen. 

Iliad-o bilsi chikungna kingking ka donggipa 
aro dakgrikrakgipa Greek-rang aro Trojan-rangni 
Troy songj inmao bilonge dakgrikani kattarangko 
ohe*em ehe*em janape sea • aro Odyssey-o Troy 
songjinmao dakgrika matohotani ja*mano Ulysses 
ba Odysse(u)s - ni brangjojoe aro bang'a duk-apot 
aro kenbegni a'selrangoni joke bilsichikungna 
kingking indake songreani ja'mano a’soogtang 
Ithaca-ona sokangpilani kattarangko aganani 
donga. 

Ia chongipa krtapo, bakrobegipa Iliad aro 
Odyssey-o agangipa bang'a ong*a obostara^gko 



( ) 

agantokna biap dongja ; indiba uarangoni bang’* 
gija ara kan'dikbeesan basee seaiaha. Uarangko 
bi'sarang aro dal’giminrangba poraina namnikgen 
ine anga bebe-ra*a. 

Ia golporangoni mitam ong’a obostarangko 
janapaniko bang’a ki'taprango aro saoba saoba- 
rangni agaaa kattarango toe agananirang ba 
proverbrang gita jakkalrongenga. Uarangoni 
mitamrang iarang ong*a, Jekai, 

Apple of discord (Jegrikaniko ong'katatgipa 
sonani epil bite.) — Kajia ba jegrikani a'sel ba 
ja*pang. 

Trojan horse Greekrangni Trojanrangko 
togina bolniko dakgipa gure ; uano Greek sipai 
ba dakgrikrakgiparang nape dongengachim)— 
Boksis on'gipa nambegipa bostu ba kam gita 
nikoba, ua boksisko ra'gipa ba man'gipa 
mandena gimaani ong*a. 

Lotus eater (Lotus minggipa bolni bite jeko 
cha*e Greek manderang, songko nokko gualpile 
jumango donga gita muni nangatako man’a gita 
chanchimikbrange dongkamaia) — Kamna gisik 
nanggija arate a*mikbrang dake roaigipa mande. 

Siren ba Siren song (Sagalni buga-rani jean 
jahas ohogiparangko knatobee gitrangko ring’e 
uathangko gimagniona kimala)— Dakmajogipa 
nitopretgipa me’chik. 

Achilles heel (Achilles-ni ja*mik jeo Paris-ni 
bra goa nange ua sontako man* a)— Apnangg ip a 
biap ba bak. 



I. TROYASONGO 
DAKGRIKANI KATTA 

Skangni ohasongo Troy song j inmao, Priam 
minggipa saksa Raja aro Rani Hecuba sason 
ka’engacbim. Uamango namnamgipa depanterang 
aro nitogipa demeohikrang dongachim. Uamangni 
mingsingbatsranggipa depanteranga, Hector, Paris 
aro Deiphobus, aro nitobatsranggipa demechika, 
Cassandra ong'achim ; Cassandraan ja*mano 
katchi-nike agangipa ong.aha. 

Jensalo gnigipa depante, Paris atchiaha, unon 
Troyni Raja aro Rani rang'san kena napaha • 
maina skangan gisik gnanggipa ba katchi nikgipa 
saksa mande indake agansoahachim, ckong'motan, 
jensalo ia brsa dal’rorobae panto sokaha, unon 
ua uni simsakgija daktimangachi ma*drangna 
dukko ra*bagipa ong'gen aro ua kenbe- 
gnigipa dal - a dakgrikaniko ong’atgen. Uni 
gimin ia dapbea duk aro gimagnioni gelna man*na 
gita, Priam Raja an’tangni bakgitchak depanteko 
nokkol saksani jako on.e aganaha, Ia brsako 
ra*ange so*ote galebo. Indiba, da’nang, ua 
bakgitchaka namen nitobeachim ; uni gimin ua 
nokkol so’ote galmatjae, Mount Ida minggipa 
a’brini a*solsolni chi’indikdik dakgipa mande 
donggijagipa biapona ra’ange uano gale donbaha. 

Iano ua Rajani depante bakgitchakko saoba 
saoba mes nirikgiparang nike de*tome ra’angaha, 
aro uko aldu-mitange dal’ataha. Uko Paris 
mingaha aro una an*tangtangni ramram ongipa 

janggi tangani kamrangko skiaha. Indiba ia 
pante Parisara, gisik sramgipa aro seng'gipa ong*- 
ani gimin, je kamkoba ia ramram mes niriko 
oha*giparangna bate rang*san rang*san skie ra*na 
uibatgipa ong’aha ; ua pilak daka kamrangon 
ohangbegipa ong’baha. Uni changasapani gimin 
aro nitobegipa pante ong*ani gimin, uko namen 
mande ra’tokbeaha ; uandaken daka aro 
mongsonggipa chanohiani nakatode, uni ku*- 
patianiko ra'rongachim. 

Thessaly a*songni Peleus Rajako sagalni 
bugarani Thetis minggipana bia ka*atani salo 
dal*a alaniko dakaha. Ua alaniona pilak 
mitderang aro mitde me’chikrangko okamtokaha ; 
indiba saksa Nangrimgrikgijagipani mitde mc*- 
chik minggipakode okamchangaha ; ua mitde 
me'chik an'tangko chonnike okampajaani gimin 
namen ka’onangbeaha aro ua alaniona re*- 
bagiparangni gisepo golmal-gondolkolko dakatna 
mangsongaha. Uandaken sokgiparangni kusi 
ong*bee rotokengmiting somaio, ua mitde me'ohik 
rang’gitik napbae tonrbagipa sokgiparangni 
mikkango rongchinggipa sonani eppil bite rongsako 
goataha ; ua eppil biteo indake sea gnangchim, 
“Nitobatsranggipa iako ra*china. ,> 

Gisik sae dongenggipa mitde me*chikni 
chanchisoenga gitachacha, rang'san jegrikani 
ong'kataha. Pilak nitogipa mitde me*ohikrangni 
giseponi, sakantian an'tangkosan nitobatsranggipa 
ong’a, uni gimin ua rongohinggipa sonani eppilkode 
uasa man*na kraa ine jegriktokaha. 

Ja*man ki'tiko bang'a mitde me*chikrangan ua 
sonani eppilko kange jegrikangehajaha ; indiba 

uamangoni sakgitam mifcde me’ohikrangde 
jegrikangohaengkuaohim ; uamanga Olympusni 
Rani, Juno ; sakgipina Qisik gnangani aro Skia 
man’ani Mitde me’chik, Minerva ; gitamgipara, 
Ka'saani Mitde me’chik, Venus ong*aehim. 
Iamangkon pilak mitde mo’chikrangni gisepode 
nitobatsranggiparang ong’a ine chanachim. Ia 
sakgitamni gisepo, jekoba nitobatsranggipa ong*a 
ine seoke agannara namen neng’beani ong’achim ; 
uni gimin iakode Mount Idani mingsinggipa mes- 
nirikgipa, Parisko bichal ka’ate on'atna nanggen 
ine Jupitor parakataha ; maina Parisko pilakan 
namen uinika aro indaka kamode uni bichalon 
pangchakna man’batachim. Uandakon, ua mitde 
me’chik sakgitamko Mercury, Mount Idaona rimang- 
aha ; uano uamang Parisko uamangoi gisepo sawa 
nitobatsranggipa ong’a, uko bichal ^a’e on*paohina 
molmolaha j ia skanggipa nitoaniko susaanikon 
“Parisni Bichal” ine mingrongachim. 

Da*o, nitoako gam’chatnikgipa Parismangnaba 
ia nitogipa sakgitam mitde me'chikrangni gisepo 
sawaan nitobatsranggipa ong'achim, uko bichal 
ka*e on’na namen neng’beani ong’achim ; maina 
uamang pilakan apsan apsan nitoachim ; ia mes- 
nirikgipa pante, boksisna susaenggipa sakgitam 
mitde me’chikrangchiko name ruute niahaoba, 
sana ia sonani eppil biteko on’na nangaohim uauko 
chanchie tik ka*na man’ningjabeengachim. 

Unon ia sakgitam mitde me’chikrang, uamang- 
na bichal ka’e on’gnigipani nengnikengako nike, 
una aiao inmangipa on’achi uni namnike dake 
on’aniko man*na krengaha. Juno indine feu*- 
rachakaha, Angna ia boksisko on’ode, anga nang’na 

bilakgipa bilko aro raja ong*e sason ka’china gita 
namgipa - song-nok damsako on*gen } Minerva, 
gisik gnanganiko aro dakgrikao cheaniko on’na 
kuTachakaha • Venus iako kuTachakaha, una 
sonani eppilko on'ode, ua una a’gilsak gimiko 
nitobatsranggipa me’chik saksako man’e on*gen. 

Da.o, Paris a*gilsako darang gipinna bateba 
nitoanikon namnikbatkalaha ; aro jensalo ua, 
mandeni ka’tong gisikko namen uigipa Venusni 
kuTaohakako knaaha, unon ua uko ra*chakgija 
daknan man - j aha ; uni gimin ua Vanuskon 
mitderangni gisepo nitobatsranggipa ong*a ine 
parakataha. 

Uandaken sonani eppilko Venusna on - aha. 
Untalan Venusko nitoa aro ka*saani mitde me*chik 
ine ehanaha. Parisni namnike bichal ka*e on*aniko 
man*pajae gisik sae dongenggipa sakgni mitde 
me*chikrangna agre, pilak gipinrangde uni bichalko 
namen chu'ongnikbeaha. Indiba Juno aro Minervade 
uko namen namnikjabeaha aro ka’onangbee una 
basakoba maiba namgijako ra’bana ohinge dongaha. 
Indiba Paris, Venusni ka*saohake dakchakaniko 
man*kamaengani gimin, aro bang’a duk-asel ong*- 
gnirangoniko jokatna dingtangmancha sim- 
sakengani gimin, ua mitde me'chik sakgnini 
namnikgija dakana kenjaohim 

II. Troyni Nitogipa Helen. 

Ia ong*a. obostarangni bak ja*mano Troyni 
Priam Baja an*tangni depanterangna aro 
sepanggipa a*song gipinrangni dalgipa manderang- 
na rokom rokom kal'ani aro susaanirangko 

dakataha ; Parisba ia susaanirango bak ra’pae 
banga kal'anirangon namen changasapaniko 
mesokna man’aha aro uan boks iarangOnl bang*- 
batakon man*e kattokaiaha. 

Rajani depanterang Hector aro uni jongdrang 
ia agital gita nikgipa mandeni uamang antang- 
tangna bate silcbi-darerangko jakkale susaanio 
ohangbata ni gimin namnikjabeaha j aro uamangni 
nogipa, Cassandra*ua mes nirikgipa pantede 
bakgitchako gimagipa uamangni jonggipa ada- 
tangan ong’chongmota ine uie, adatangrangko 
champengjagenchimode, Parisko arikgalatgenchim 
ba haida uko so-otsrangen galnaba dongaohim. 

Raja Priam aro Rani Hecuba uamangni gnigipa 
depantena ka’saninggijani kamko dakahani gimin 
ruuta salrangintalan duk ong’e sintee dongenga- 
chim ; da*o uamang uko man’pilani gimin namen 
kusi ong'beaha, aro uko uamang antangtangni 
depantechong’mot ine ra'chakaha ; Paris Troy 
songjinmao bilgnanggipa aro namnikako man'gipa 
ong-aha. 

Indiba gital bil aro mande ra*anirang uona 
su’chimonga gita sokbahaoba 1 aro bang*a kusi ong*- 
anirangko man’engoba, a'gilsako nitobatsranggipa 
me*chikko una on gen ine Venusni ku'rachakako 
Paris gualna man-jachim ; aro ua ruutgijaan, an*- 
tangna ku*raohakgipa pie’chikko una on*china 
nitogipa mitde me*chik Venuso molmolaha. 

Uororo a’gilsako nitobatsranggipa me’ohika 
Greece a’songni Spartam Menelaus Rajani jikgips ^ 
Rani Helen ong’achim ; ia Helen inditan rritoa, 
uko nikgipa gimikan una mikchagijan ong-na 

man'jachim ; aro bauga manderangan una 
mikohadugae pagila ong'pilachim. 

Ia silbegipa me’chikan, Parisna da*o Venusni 
ku’rachakgipa ong*achim ; aro ia mitde me*chik, 
dingtangmancha rajani kamni bidingo Spartaona 
re*angchina ge’etaha, jedakode, ua nitogipa raniko 
nikna man'gen aro Venusni dakchakachi uko an*- 
tangna rimbana man'gen. 

Paris, dingtangmancha sorkarini kamni bidingo 
jahasrangko on*e an*tangko Spartachi watatchina 
pagipao molmolaha ; pagipa uko watatna 
namnikahaon, ua adita jahasrangko chimonge 
Spartaona re'chakatangaha. Spartaona sokangaha 
inoa Menelaus Raja uko mande ra-bee rimchaksoaha ; 
aro uano dongmitingo una banga ka’sae aro mande 
ra*e mesokani kamrangko dakaha. 

Spartani nitobegipa Raniko niksrapgijan, Paris 
una mikchabeaha aro uko an'tangna man*na 
sikbeaha j aro Helenni gimin aganode, uaba 
Troyni Rajani deparite, Parisni nitoa, daknanga 
aro mandesal ong'anina kusi ong’e, uni ka'saa aro 
mikchaani kattarangko knachakaha aro un baksa 
re'pana namnikaha. 

Parisni Spartaona sokani dikdiksa salni 
ja*mano, Menelaus Raja, bang.gija salna sorkarini 
kamni bidingo Crete chichangona re’angaha ; 
unomiting Paris, Venus mitde me*ehikni dakehaka- 
ohi simsakbee cholrangko dakaha aro segipani 
dongjamitingo nitogipa Helenko rime katna man*- 
aha ; aro uko jahaso gate ta*rakprete Troyona 
ehoe katbaha. Uano Helen Parisni jikgipa ong*e 

dongaha aro ja*manni salrango uko pangnan, 
“Troyni Helen” ine mingaha. 

Jensalo Menelaus Spartaona sokbapilaha, ua 
an'fcangni jikgipa Nitogipa Helenko Paris seke 
katangaha ine nikaha ; unon ua duk aro ka’onangan 
gape, Greece a’songni rajarang aro bilakgipa ka*- 
rakgipa daldalgipa manderangko chimongaha, 
jodakode ua uamangni dakchakaohi Troyni Rajani 
depanteni jakoniko Helenko a*songtangona 
rimbapilna man’gen. 

Da*o, Greece a*songni sason ka'giparangoni 
bang'batan Nitogipa Helenna an'tangtangba 
mikchatoke uko bia ka*na am*achim ; aro ja*man 
ki’tiko uni Spartani Menelausni Rani ong'aha inoa, 
saoba Helenko seko katangode, uko man*pilna gita 
uamangoni pilakan uko seko katanggipani jakoniko 
man'pilna dakchakgrimgon ine ku*raehaka 
dongachim. 

Uni gimin jensalo Menelaus ia gitcham ku*- 
rachakgipani gimin uamangko gisik ra*atpilaha, 
unon uamang pilakan antangtangan chimonge un 
baksa Troy songjinmaona re’na namniktokaha j 
aro Helenko watpilatna jochakode, Trojanrang 
baksa dakgriknaba dakchakgen ine ku’cholsan 
ong'e mangsongaha. 

Skang tom’tomani cholrangko dake nichengaha, 
ku*patigiparangko Troyni Rajaona watate cha’ue 
ra’bagipa Helenko watpilatchina aganataha. Priam 
skang gnigipa depante, Parisni atchiao katchinike 
agansogipa kattako gisik ra*e gimagnioni 
jokna uamangni dabia gita Helenko kuai 

ong'been Spartachi watatpilna sikengnaba donga- 
obim. Indiba da*ode Pari9 an*tangko inditana 
kingking bil gnanggipa ong'ataha, chong*mofcan, 
je cholohiba dakgrikna nangpiloba Helenko man*- 
rikna nangohongmota ine uni aganako pagipa, 
adatang aro jonggiparangko maniatna man'aha ; 
uni bitea, Trojanrang aro Greekrangni gisepo 
bilonggipa dal-bea dakgrikani ong’aha. Indake 
dakgrikani je ohasongoba iana bate bilongbata 
dongkujachim. Greekrang dal’dalgipa jahasrango 
re’baha aro Troyni cholguga ehapchap re*bae 
songjinmako bilsichikungna kingking dongduulaha ; 
ia bilsirangni gisepo changni chang bilongbea 
dakgrikani ong.aha uno hajalni hajal dolgnichinian 
ka»donggipa dakgrikrakgiparang siaha. 

Ia dal*a dakgrikao mitderang aro mitde me*- 
chikrangba jak on'paha ; maina Parisni bichalo 
chu’sokna man'pagijagipa, Juno aro Minerva gisik 
saknakame dongengpitichim ; uamang Trojanrangni 
bobil ong*e, bil amadipet Greekni dilgiparangna 
dakchakaha ; indiba Venusde, an'tangko Nitoani 
Rani ine Parisni una sonani eppilko boksis on*ako 
gisik ra*e Paris aro uni a*songni manderangna 
dakchakaha. 


III. Hector aro Achilles. 

Troyni Priam Raja Greekrangni sipai kotok- 
rngni songjinmani cholgugani a'palo tom*kae 
dongengako nikaton, songjinmako ohelchalna gita 
a*palo dongduulenggiparangko dakgrike a’rikatpilna 
an*tangni sipairangko chimongaha. Uni sipai 
kotoko mongsonggipa dilgiparangni gisepo an*- 

tangni depanterangan nambatsranggiparang 
ong’achim aro uamangni adatang dalbatgipa 
Heotoran ka*dongbatsranggipa aro Trojanni 
pilak dakgrikrakgiparangoni nambatsranggipa 
ong’achim. 

Hector sronggipa mandesalchongmot ong*aohim • 
uo kengijagipa ka*dongani, kirnkim ong’ani aro 
bilakani chu’gimik dongjagenchimode, Troy 
songjinmako indita bilsirangna kingking bobil- 
rangni jako ga*akatgija rakkina man'jawachim. 
Dongduulako man’enggipa Trojanrangni ka* donga 
gri ong’angengako nike, Hector, ka*dongani 
kattarangko agane gital janggi aro ka’dongani 
bilko on*dapaha ; uandake mangrake ka'donganio 
bilakbatroroe dakgrikoa, bang*a oheanirangko 
man*aha. Uamangko chakchikatna aro an’tang- 
tangni gisepo meligrikgijanirangko nangrimatna 
man’aha. Ua ka*pongrangko mitchinika aro kamoni 
gele jokna am'giparangko manengaha ; an*tangni 
jonggipa Pariskomangba gisik nangbregija 
jikgipamungsan dongengako nikode, ukoba 
manengna jajaani dongjachim. Indimangba, ka*- 
dot aro bilakgipa dakgrikrakgipa ong’oba aro dos 
dakgiparangni jrimgipa balko gatoba, ua rinok 
rinok dakgipa aro ka'sagipaba ong'achim ; ua 
jikgipana ka’sabegipa ong‘a ; jikgipaba una ka*- 
sabeacbim, aro mingainggipa dakgrikrakgipa bobil 
baksa dakgrikna amengode, ua segipako ka’sariri 
kattarangko agane aro duk ong*beako mesoke 
dakgrikaona ong katangjaohina molmolrongachim ; 
indiba Heotor jikgipani aganarang kakketohongmot 
ine uioba aro una namen ka*aabeoba a'songtangni 

rasong aro uni choljokanian dal’bata ine chanchie 
draean dakgrikani a*ba songjinmani a*palona ong’- 
katangna nangaiaha. Iamang jikseaani kattani 
gimin bakrobegipa aganani gnangohim ; indiba ia 
dakgrikani katta gimikkon banggija kattarang- 
chisan aganaengani gimin, dao uarangko agantokna 
man'ja. 

Bang*a changrangon Hector ka*donggipa aro 
bilakgipa ong'chongmota ine mesokna man’aha ; 
uni Troy songj inmao tange dongengkua kakket, 
ua songjinmako bobilrang ra-sekna man'jachim ; 
Parisba songjinmako chelchakna ka’dongen 
dakgrikaha, indiba uni adatango donga gita aiao 
inmanpilgipa dilgipa ong'ani bil uo dongjachim. 

Trojano ka'donggipa aro dakgrikrakgiparangoni 
sakgipina, Venusni depante, Aeneas ong'achim. 
Ua Hector baksa chapchap dakgrikpae bilaka 
aro ka'donganiko mesokaha, aro ua mitderangni 
ka*saako man*ani gimin, uamang uni janggiko 
bang*achangrangna kingking jokato rakkiaha. 

Greekrang an’tangtangna Menelausni adatang, 
Mycenaeni Raja, Agamemnonko uarnangni dal - 
batgipa dilgipa dake donaha ; indiba uarnangni 
ka'donge dakgrikrakgiparangui gisepp Peleus 
Raja aro Thetis Ranini depante, Achilles ong’- 
achim. Peleus aro Thetisni bia ka’aon bildingbil- 
dangatgipa mitde me’chik sonani eppil rongsako 
nitobatsranggipana on'china alaona sokgiparangni 
mikkango gobrangataha • uan Parisni mingsinggipa 
bichalo ga*akna nangaha. Ua kattani gimin ia 
golponi abachengon aganbamanaha. 

Achillesan Greekrangni gisepo ka*dongbat- 
sranggipa aro nitobatsranggipa pante seng’gipa 

ong'achim, aro uan Greekrangna dakgrikao 
oheaniohi dal*a rasongko man'e on'aha ; ia agananiq 
gisik nangatbeani kattarangan gapa. 

Uni bakgitohakmitingo, uni ma*gipa uni 
ja*miko rim'e uko me'mang a'songni Styx 
minggipa dal'gipa chibimao de'songkele sim*- 
bolaha ; indake dakachi je silchi-dareba uni- be*- 
eno nange matat buatna man'jawachim • indiba 
ma’gipani jeo rinrchake uko chio sinrbolachim, 
ua ja’mikde chio nangjaani gimin silchi-dare 
ua ja mikko buate uko siatna man'genchim. 

Indake katchi nike agansoani gnangchim ; 
Achillesni dakchaka gri Troy songjinmako 
amate ra*sekna man'jawa. Ia agansoani gita 
an’tangni depante Achilles, ua dal'gipa dakgrikao 
napangpaode, namchongmotjawa ine kenchake 
uni ma*gipa. Thetis depantetangko me'chikni 
ganding-chidingko ganate aro uko me'tra bi'sa 
dakjeataha aro uni bimungko Pyhrra minge uni 
bilsisku ong'aiengkuon uko Scyrosni Raja, 
Lycomedesni nokona watataha. Ua Raja uko 
an'tangni demechik baksa aldu-mitange dahataha. 
Indake ong'oba, ja'mano Greckni saksa Raja 
Ulysses, Achilles dakgrikao nappae dakchakjaode, 
Troy songjinmako pe'na man'jawa ine uiaha 
aro uko ma'gipa donue donenga ine uie, ua 
an*tangan Scyrosona re'bae, me'chikni ganding- 
chinding baksa silchi-darerangkoba Rajani nokona 
watatchapaha. Achilles uarangko nikani bakan, 
man’na sikbee, me'ohikni gananiko ra*ani pal 
silohi-darerangkosa ra'skaaha. Uni me*chik 
dakjee dongako iachi uina man'ahaon, uko 
Rajani nokoniko a*rikgalataha, 

Ua chalakigipa Ulysses, an.tangni man'na 
sikako mamnan'ahaoa, ua panteko Troy 
songjinmani a*palo dongduulenggipa Greek sipai 
kotoko nappachina rimangaha. Aohilles bakan 
uamangni mingsinggipa aro ka'donge dakgrikrak- 
gipa ong’baha. Uni ma'gipa, Thetis, dakgrikako 
namikgipa depanteko donnue nina dakade magnasa 
ong'aiaha ine nike, da*o una Wa*alni mitde 
Vuloanni silkamo chiripe dakgipa montro gnanggipa 
ohing*gipa silchini jorasa be’eno gankapaniko 
watataha ; ua silchini gankapania, ua ka*donggipa 
panteni re*a-moaantion sal nangao riprapriprap 
ching'achim, Achilles uko gankape dakgrikon, 
bang*a dakgrikani a’barangon chegipa ong*aha. 

Bang*a bilsirangna kingking dakgrikbeengoba, 
dakgrikako dontongatna man.jaengachim ; maina 
uamang dolgnini gisepon, dakgrikao dilgiparang, 
uamangni bilaka aro ka'donganirang aro dakgrikao 
ohangasapanirang apsan apsan ong'aiengachim • 
uamang jahasoba aro a'gaoba aro gurerangoba 
aro ja*achiba dakgrikaha ; mitderangba uamang 
dolgninan dakchakangkamaengachim. 

Changsao Greekrangni, Troy songjinmako 
man*na siman-tangman krengsimake pangnana 
bate bilakbatsrange dakgrikon, Trojanni mong- 
songgipa dakgrikrakgiparang bangan mata-buako 
man*e siaha. Ua changon, Achilles, ka*grak Heotor 
baksa chagronggrikaha ; darangni dakohakako 
man'gija uamang sakgnitingting krenggrikaiaha. 
Ruuten iamang sakgnini gisepb misilman'pile 
bilko-jakko mesokgrikaha. Uamang sakgnini 
gisepo iasan dingtanggrikani gnang. Hector ruuta 

bilsionin neng‘takna man.pilgija dakgrikbaengani 
gimin biljimbeengahachim ; aro bilakgipa ka*- 
rakgipa un baksa dakgrikrimgipa Trojan 
ka*donggiparangni sitokani giminba ua duk 
ong.e ka'donga gri ong’angbeengchim. Indiba 
Achillesde dakgrikao napdaldal ong*e bilgiting 
ba bilgrak ongaiengpiti. Indakgipa mingsingbegipa 
dakgrikrakgipa Achillesko dakgrikani a*bao 
grongna nambea ong’ja ine nike Hectomi jikgipa 
changni chang mikchi ong'bee molmoltaitaiaha • 
indiba Grookrangna chakenggipa Minerva mitde 
me’cfiik uni nogipa saksa gita dakjee, an'tangni 
mangsongako chu'sokatna Hector ko dakgrikani 
a*bao bobilrangni gisepo bilakbatsranggipa 
Achillesko. saksangrik grongchina didiaha • maina 
Minerva uienga, Hector dongenga kakketde 
Greekrang mamung saloba Trojanrangko amatna 
man-jawa. Unikoa Minerva, montro gnanggipa 
silchiko be'entango gankapgipa aro bilgiting 
ba bilgrak ong'engkugipa Achilleskoba ka*« 
dongataniko on*e didiaha. Achilles da*sinin, 
an*tangni ripeng, Patroclusko Hectomi so'otani 
giminba bika soe uko a*jak sokna chinge dongaeng 
achim. Uni gimin ua Heotorko sakprakgrik 
dakgrikna ra*biaha. Ka*rakgipa Heotor una 
mamungba kenani gri Achillesni dongsoenggipa 
biapona chaangaha. Uamang sakgnian ka*- 
onangbeenggipa singhorang gita krengprete 
mikkangchakgrike dakgrikaha ruutbee dakgrik- 
ani v ja*mano Hector an’tangni Sol'uohi 
Aohillesko goohokataha ; ua sel’u Achillesni 
Aawiini tiktak jatchigrikchaohao nangeoba 

tang’okbaiaha. Da*o Hectoro sel*u dongjaha uni 
gipain ua jajrengbeaha. Indiba ua an*tangni ganbit- 
enggipa tonualko oke Achilleschi chaangtaiaha; 
indiba Achilles uko tiktak gitoko an’fcangni tonual- 
chi su’sona man’ani gimin rang’san a*ona ga*akon- 
aha ; aro an’tangni manggisiko pagipana on'atpa- 
china Achilleso molmole ua dakgrikani a’bao janggi 
galaha. Achilles ka'onangprete Hectorni manggi- 
siko Troy songjinmako wilwile changgitamna king- 
king salbrakaha ; aro ja’mano uko tambufcangona 
sale ra*angaha. Ja-mano Hectorni pagipa, Priam 
Raja, Achillesni tambuona re'ange dopanteni mang. 
gisiko uo bi*e ra*eaha. Hectorko gopani aro una 
kalimani salko manina adita salrangna kingking 
dolgnian dakgrikako dontongaha. 

Trojanrang an'tangtangni bilakgipa aro ming- 
singgipa dilgipani siana namen ka'a-be*aha ; indiba 
da*o Paris uni adatang Hector dongjaahaoba Troy 
songjinmako bobilrangoniko chelchakna aiao 
inmanpile ka-donge dakgrikdilaha. Ua skango 
Helenni segipa, Menelausmangnaba kengija un 
baksa saksangrik dakgrikaha • indake dakgrikmi- 
tingo ua Menelausni jakchi sootako man*nasiaha- 
chim; indiba mitde me*chik Venus, an*tangna sonani 
eppil bite rongsako Parisni boksis on*ako gisik ra*e, 
aram kosako uko gate ra*angesa ua jokaiaha. 

Indake agana gnang chong*motan, Paris an*tang- 
ni adatang Heotorko so*otgipa bilakgipa Achill- 
esko chriohi goaton, uni chiripa jokchanggipa ja*- 
miko nange ua rang’san ga’ake siaha ; maina skango 
katohinike agansoa gita ma*gipani Styx ohibimao 
uni bakgitohakmitingo uko simbolatani somaio cbi 

nanggijagipa j a*m ikmangmangosan je silohi-dareba 
matatna ba buatna man’aiachim. Ja’man krtiko 
Pariskoba mingsinggipa chri gona changbegipa 
Philocletis chri goe so*otskaaha. 

Hector aro Parisni siani ja.mano, Greekrang 
Troy songjinmako pe*na pangnana bate krcngbate 
a*bachengtaiaha ; uamangni mingsinggipa ka*- 
donggipa Achilles so-otako man’ahaoba, uamang 
seng’gipa, bilakgipa aro ka’donggipa dilgiparangna 
dilkujaengaohim. . Uamangni gisepo sakgipin 
inongsonggipa dilgiparanga, Salami's Kajani 
depante Ajax, Ittacani Raja Ulysses ( uko 
Odyssesba minga ) aro ka'dongggipa Deomedes. 
Ia dilgiparang Achillcsni montro gnanggipa silchini 
gankapanina mikboke uko man’na an'fcangtangni 
gisepo dakgriktokaha ; ua dakgrikao rajani depante 
Ajax mata-buako man’e siaha ; aro ja’man-ki’tiko 
ua gananiko Ulysses man*aha. 

Ulyssesni gimin talbate uina sikode, uni a’song- 
tangchi re’pilangao brangani gimin agangipa kat- 
tao knaangkuna man'gen. Troy songjinmako pe’na 
dongduulao, ua bang'a bilakgipa kamrangko chu.- 
sokataha, aro uni seng*a aro chalak ong*anichisa 
ja*man-kHiko Greokrang Troy songjinmakoba pe*na 
man’bebeaha. 

Skanggipa Greekrangko jajrengatania ian ong’- 
achim. Thrace a’songni badiaba saksa raja Rhesus 
minggipa Trojanrangni nangrimbeenggipa ripeng 
ong'achim ; Greekrang uamangko amnasiengjok ine 
nikoa, ua uamangna dakchakna chanchiaha. Ia 
raja an'tangni adita gure gipbokrangko ra*e uni 
sipairang baksa Troy songjinmaona re*baengachim. 

Da'o saksa katchinikgipa indine aganaha, 
Rhesus Rajani suri gita bokgipa gurerang Trojan 
a'songni samsirangko changsamang cha'ode aro 
uko jokpakgipa Xanthus ohibimani chiko ringode 
Trojan songjinmako pe*na man'jawa. Iani a'selan 
Thraoeni Raja an'tangni mingsinggipa gipbokgipa 
gurerangko ra'bana sikbeaha ; maina ua chanchia 
iachi ua an'tangni ripengrangko bobilrangni 
amatgnioniko jokatna man'gen. 

Indiba seng'gipa aro chalakkigipa Ulysses 
chanchiaha ia gipbokgipa gurerang Troyni samsiko 
cha*na nangja aro uni cbikoba ringna nangja. Uni 
gimin ua Diomedesni dakchakako man*e 
dongduulako man'gipa songjinmaona Rhesusni 
sepangbaon uko rang'san ohachange dakgrikaha ; 
aro Thraoeni Rajako so'otani ja'mano ia sakgni 
Greek dilgiparang nitogipa suri gita bokgipa 
gurerangko rikbrangataha ; unon uarang Trojanni 
a*barangni samsikoba cha*na man’jajok aro 
Xanthus ohibimani chikoba ringna chol ong*jajok. 

Trojanrangko jajrengatgipa gipin rasong gri 
ong*ania ian. Troyni manderang indake bebera*- 
ani gnangchim chong*motan, Palladium minggipa 
ro*ongko sokgimin Nivervani nitogipa bimang 
uamang baksa dongenga dipet uamangni 
songjinmako mamung saloba pe’na man'jawa ; 
iako Ulysses uiaha, uni gimin ua sol'gimin 
bimangko ra*e katna ka'dongprete cholko dakaha ; 
jabitsimni andalbea walsao ua aro Diomedes ia 
kenbegni kamko sriksrik dakaha. Ia sakgni 
ka'donggiparang tusienggipa pohorani samba 

git i maluaange songjinmani ningchi napangaha ; 
aro nitogipa Palladiumko Miner vani mitde nokni 
songohakaoniko doktonge, an’bangtangni tambuona 
mamung a*selo ga*akgija de*tome re*bana man 'aha. 
Trojanrang 'salsagipao uamangni gam'chatgipa 
sol'gimin bimang gimaaha ine nikon, uamangni 
rasong-gopalba gimaaha ine ehanchiaha. 

BOLNIKO DAKGIPA GURE 

Bilaichikungna kingking Troy songjinmako 
dongduulongoba uko pc’na man*jaengani gimin 
Ulysses minggipin chalakki dakachi song j inmao 
napna man*ani cholko daktaiaha. Ua Greek 
sipai kotokrangko sagal chisamo kape uamangna 
senge dongenggipa jahasrango gakattoke chel'gija 
choe donge, chin dakato rang'san chobapilchina 
ge'etaha. Indake dakachi Greekrang dontonge 
a*songtangchi katpilangaha ine bebe rae, 
Trojanrang simsakgija dongnaba donga ine 
Ulysses ka'dongaha. 

Greekrang uamangni jahasrango gakatna skang, 
dal'begipa bolni gureko konggrang dake uko sagal 
chisamo donangchengaha ; uko dakchina Ulysses 
ge’etaha aro uan an'tangni ka*dongbatsranggipa 
bang'gija dakgrikrakgiparang baksa ua gUreni 
okningo nape dongaha. Unomiting Ulyssesni 
bakdrangoni saksa Sinon minggipa an*tangko 
Trojanrangni jakchi maiba mangsonga gnangan 
rim*ataha aro ua Trojanrangna indine aganaha, 
la bolniko dakgipa gureode montroni bil donga. 
Greekrang uko an*tangtangni na'simangoniko 
cha*ue ra*ang gipa Palladiumni- pal na*simangna 
donangskagipasa ong*a. 

Trojanrang Sinonni agana kattako jara dake 
bebe ra*aha ; aro Greekrang jahasrango gabildange 
katangtokbebeaha ine nike, uamang bolni gureko 
songjinmani ning'ona salnapangaha. Sinonko 
Trojanrang baksa nangrimbea dake mesokani gimin 
sikatang rona wataiaha ; unon ua waljatchio 
bolni gureona maluange uni sam*bengni do’gako 
oaha ; unon Ulysses aro uni Greek ripengrang 
uoni ong’kattokaha aro songjinmani pilak bakrang- 
Onan re’bildangtoke songjinmako wa’al so*aha. 

Unomiting Greek sipairangba jahasrangko 
chobapile chisamo ong’ontokaha aro songjinmaona 
chabae skang dongsoenggipa uamangni ripengrang- 
ni oe donsogipa cholguga gita uamang songjinmani 
ning’ona napangaha. 

Indake ohalakki dakachi bilsichikungna king- 
king dakgrikoba pe*na man'gijagipa Troy songjin- 
mako da*o Greekrang pe*na man’aha, Mingsinggipa 
Trojano Dal*bea Dakgrikani indaken bon'aha. 
Prium Rajako Pyrrhus so’otaha aro Rani Hecubako 
uni depante demechikrang baksa Greek a*songchi 
rinrgitange ra*angaha. Helenba uni segipa gifcoham 
Menelaus baksa nangrimgrikpile, uamangni janggi 
tangenga kakket tom'tome dongangaha. 

Ka’donggipa Aeneasba jean bon’kamgipa 
dakgrikaona kingking Trojanrangna chake 
dakgrikpaahaohim, uaba an’tangni pagipa Anchises- 
ko ba’tome kamenggipa songjinmaoni katangaha. 
Ua banga bilsirangna a’songsaoni asongsaona 
katroro-re’rorogipa ong*aha. Uni gimin uiangkuna 
sikode 4 Aeneasni Branganirang” ingipa kattako 
poraie uidapkuna man*gen. 

2. Ulyssesnf Re’roroanirang . 

Troy aongjinmako . bikichikungna dakgrike 
amatani ja*mano, dakgrikao ritohani ritcha 
sigiparangni dongspa Greece a*aoogni bang’a ka*- 
donggiparang, rajarang aro rajani depanterang 
a*songtangtangona jahasrango ohoe re*angpiltokaha 
aro songtangtangona sokpilna bang*a bilairang 
nangaha. Songtangtangona sokangpilna skang 
uamangoni mitamrang nikronggijagiparangko 
nikangaha aro ong'ronggijagipa oboatarango ga a - 
akangaha. Ia re*rorogiparangoni mingsingbat- 
sranggipara Ulysses ong*achim (uko Greekrang 
Odyssesba minga ) ; ua aiao inmangipa dakdrae 
nina ga*akgiparangko changni ohang re'grongaha 
aro kenbegnigipa obostao pil*nipil ga*akaha • 
uandaken an'tangai a'songona sokpiltaina bilsi 
kolgrik nangangaha. 

Ulysses Ithacani Raja ong'achim ; ua a*songko 
name aro gisik gnange sason ka*aha, aro an*tangni 
ka*sabegipa jikgipa Penelope baksa inditan kusi 
ong*e dongaha je, jensalo Trojan a*songo dakgrik- 
aona re'pachina uko okamchenga, ua an*tangni 
nitogipa raniko aro uni bakgitchak depante, 
Telemachusko wate re'angna jechakaohim } aro, 
skangonin uko chalakki dakani gisik dongani 
gimin mingsingbaengaohim ; da*o ua gitikgitak 
pagila ong'gitika dakna mingsa oholko dake 
nina ohanohiaha, jedakode Greeoe a'songni, 
gipin rajarang uko dakgrikao nappana cholijawa 
ine chanchie uko tomtome songo dongna 

Ian namgipa chol ong*a ine ohanohie, ua hal 
wea dakna manggni jilanirango jongal gataha— 
mangsa gure aro manggipin matchu ; aro indaken 
game cha*ani a’ba gita chacha, sagal rikamni an*- 
chengko halwee uano kariko bitchil dake satna 
a’bachengaha aro re*pakgipa manderangko aiao 
inmanatna gita, ia bitchiloniko nama mi-misirangni 
biteko man*na ka*donga ine kariko satjoljol aro 
aganprakjoljol dakengachim. Indiba, Troy a’songo 
dakgrikaona re*bapachina ia raja panteko rimna 
Ithaoaona watata man'giparangoni dilgipa, 
Palamedes, uko chalakki dakengaaa ine chanchiaha, 
maina Ulysseskode chalakki dakna changgipa 
ong*a ine uiachim ; aro Palamedesba ia uni 
chanohichipan tik ong*a ine mesokna mingsa 
chalakki dakani cholko chanchiskaaha. Ua raja 
bakgitchak, Telemachusko sagalni an* cheng 

halwemikkango done an’tangde mai ong*a ine nina 
adita chekao nie dongaha ; aro jensalo Ulysses 
hal moe re*baha, unon ua nicholue donggipa indake 
nikaha, chong*motan, ua an'tangni bakgitohak 
depanteni halwemikkango tuate donako nie, uni 
jora meligijagipa gure aro matohuko brsani duk 
man'gnioniko jokatna gita re'gelataha ; iachin 
mamung jajaani donggija, ua pagila ong*ja, uni 
gisik an*sengohongmotenga ine uina man*aha. 

An’tangni chalakki daka chu'sokgipa ong*jaha 
ine nikoa, Ulysses dakgrikaohi re*pana jechakjaha ; 
ua ka’dongbatgipa aro ka*rakbat^iparangoni saksa 
ong*e, skangonin ka*pong ong*ani gimin gele jokna 
mamung saloba chanohia dongjaohim, indiba an% 
tangni ka’sabegipa jikgipa aro bi‘sa bakgitohakko 

nirok-sandie ohelohakgoigipa donggija watere’na 
kenani giminsa ua re'na sikjaohim ; re’na tarimano 
ua an’tangni nitogipa jikgipa Penelopena ekgrikao 
salam ka’aniko aganaha ; aro uni jikgipaba, 
segipani mamung saloba uona re’bapil’ani ong*- 
jagenchimmangoba, uni janggi tanga gimiko, una 
kakket ong’e kimkim mangrake dongna ku’- 
raohakaha ; aro un ja’mano Troy a*songo dakgri- 
kaona sakgipin rajarang bakaa an’tangni 
dakgrikrakgipa sipairangko jahas ge’chignio rime 
re’angaha. 

Ulyssesni uamang baksa re’angpaahani gimin 
Greekrangna namen nambeahaj maina, Troyni 
Priam Rajani kosako mingsinggipa Troy song jinma- 
ko pe’na songgaanio, uamangoni dal’batsranggipa 
aro bilakbatsranggiparangni gisepo uaba saksa 
ong*a ine mesokna man’aha ; aro mongsongbate^uni 
ka’dongani aro chalakki dakani cholrangohisa 
Troyo dakgrikaniko amate bon’atna man’aha. 

Ia mingsinggipa Troyo dakgrikao Ulysses 
baditana kingking an’tangni bil, gisik, chalak 
aro ka’donganiko mesokna man’aha, uko da*o 
agantaijawaha; maina uko “Nitogipa Helen Aro 
Troyo Dakgrikani” ingipa golpoo aganbamanaha • 
indiba ka*grak ka*donggipani asongtangohi 
re*pilangao ia maimai obostarang ong’aha, uarangni 
gimin aganani namen gisik nangatbeani ong’a. 

Uarangko da’o kan’dikesan indake aganenga : 

/ 

Ulysses Troy songjinmaohi jahas ge’ehignio 
gape dakgrikgiparangko ra*e re’angahaoba, 
re’bapllo jahas ge*samangmangosan r an’tangni 

dongspa ripengrangko ohimonge aro jahas chona 
kalasirang baksa re*bapilna nangaiaha. 

Uamangni chochakatani bakan, bilongen balwa 
ta’rakbaahaaro jahas balwako mikkang ohakna 
nangani gimin pangpilpangwe pil’nipil re'mikkang 
ong’gijaohi tang’bingbangangaha. Intake Ulysses 
aro un baksa re*rimgiparang changni chang rama 
brangtaitaiaha, iani a*sel uamang, jajrenga aro 
dongtogijani ong’aha j maina uamang bilsiohikungna 
kingking dakgrike neng’timakaha aro Ithacani 
an’fcangtangni an'senggipa song aro nokrango 
dongtoe aro tom*tome dongtaina sikaha. Indiba 
tonrtomgipa noktang- j amtangona sokna krengon 
re'brangao bang’a neng*ani bilsirang re*angaha ; 
aro uamangoni bang’batan Ithacako niktaie sina 
man* j aha indiba re’mikkang ramao duk aro sasti 
ong’stape gimaaha. 

Salsao indake ong*aha, chong’motan, ta’rakgipa 
balwana uamangni jahas tingkel-tingchok ringreng- 
gareng dake ja’mano, pangnaba nikkugijagipa aro 
knakugijagipa a*song damsani chirikamona balpak- 
baaha uara nitobegipa a*song ong*achim,ka*singipa 
balwa, salakimgipa bolgrimrang, salnanggipa 
tangsekgipa bakrarang, jeo grikjangjang ohiring- 
rang a’solsol gita an’senge jokangenga, nitogipa 
rokom rokom rongni do’drang knatoriri mikoenga 
aro pilak biapon chi’gipa biterang bang’en nange 
dongtokengachim; indakgipa biapo Ulyssesni rlpeng- 
rang jahasoni ong’one, jahasko choohakattaina 
skang uano adita salrangna tom'tome neng’takna 
Sikaha, 

3 An‘ching ohu*onga gita name nengtakkujana- 
kingking iano dongkuna, ine uamang aganaha, 
*An*ohing balwa balpakako man*e neng’an sibokna 
am’pilaha, aro da‘o an’ohingo mamung bilan 
grisrangjok.” 

Unon Ulysses uamangko gisik rakataha, Itha- 
cam bimangko nikna ka’dongria skang, uamang 
chel’bee re*kuna nanggen, aro uamang da*o arate 
donggenode uamang noktangtang-jamtangtangni 
ka*sagiparangko nike kusi ong'na skang, songreao 
bang*a sal nangdapgen; aro ua uamangko indakeba 
mikrakataha, ia namsusu dalfe nikgipa a’songo, 
bang’a ohanohichipna man'gijagipa kengnirangba 
dongnue dongengnaba donga. 

Indiba uamang an'tangtangni dilgipa, Ulyssesni 
gisik gnange ku’patianiko knachakna sikjaha ; aro 
uamang sikjaha ; aro indakon uamang sikatangtang 
salnanggipa bakrarangchi, tangsek gipa aro ka*- 
singipa bolgrimrangchi, samtangtangohi bang'e 
nange dongenggipa chi’gipa bolbiterangko re’jol- 
jol ake oha’joljol dake grikgipa rongtalgipa ohi- 
ringrangni chiko ringe bakroen re*angtokaha. 

Indimangba Ulyssisde uamang baksa re*angpa- 
jaha, maina uni gisik gimikan an’tangni ka’sabe- 
gipa Penelopenasanchim, aro ua neng'takgija 
chojoljolangna sikachm. Uni ripengrangni re.bapil- 
ako jajrenge chisamo ohadenge sengmitingo, 
mitderangni watatgipa, Mercury, rang*san uni 
mikkango chadengeaha; uan dal'gipa mitde me*chik 
Minervani watatgipa ong'aohim. Minerva pangnan 
Ulyssesna ka*sae dakchakengachim aro ianpako 
ua una mingsa mikrakatani kattako watataha. 

"Ka’sachakgipa mitde me’chik, ia a'songode 
nang’na aro nang’ni ripengrangna kenani donga 
ine nang’na aganohina angko ge’eta, O’ Ulysses,” 
ine Mercury aganaha, a Na*a sikode iano neng’takbo 
aro iano nangenggipa bolbiterangko cha’bo, aro 
grikjangjang rongtalgipa chiringni chikoba ringbo 
indiba lotus biteko cha'nabe; uaba ia a’songo bang’* 
en chaa. Na*a uni biteko cha’ode, na*a nang’ni 
nokni jike-dedrang gimikkon gualtokgen, uamangna 
ka’saani gisik nang’o dongjawaha, ba nang’ni a’song 
chiga aro nang’ni manderangnaba na’a simsakjajoka 
aro na’a pangnan ia bilongen similatako man’gipa 
a’songo jumango dongenga gita tusidimugipa song- 
donggiparang baksa dongkamna sikaignok, 
maina iara lotus-cha’giparangni a’songaa ; 
aro na’a gualgipa lotus bipangko cha’ode, 
na’aba lotus-cha’gipa ong’pagnok aro mamung 
saloba, rinok rinok dakgipa Penelopeni nitogipa 
mikkangko niktaijawaha ba da’o pante sokgipa 
nang.ni depante, Telemachusni bil, ohanga-sapani 
aro ka’donge dakani kamrangko nikeba kusi ong*- 
pana man’jawaha, indiba pilak rasong aro ming- 
singaniko gale, ianon donggen aro ianon eigen.” 

Ia mikrakatani kattarangko agane, Mercury 
gimaangaha ; Ulysses, an’tangni skangonin maiba 
kenani dongnaba donga ine kenchaksoanian 
kakket ong’bebea ine da*o uie, an’tangni ka’dongna 
man’batgipa sakchigni ripengrangko chimongaha, 
aro uamangna ia dal’begipa kengnini kattarangko 
agane, a.gao re’rame roenggipa gimikkon bakbak 
ruutchagija re’bapilatna man’na gita, uamangni 
dakchakaniko nangnikaba. 

Indiba, aiao da’nang ; Re'rame rogiparangoni 
mitamrangde chi'gipa lotusko cha’mansogalgalaha, 
aro da*o uamang an*tangtangni song, nok aro 
jik-dedrangko gualpiltokaha. Cha*kujagipa bang’a 
gipinrangba ia muni gnanggipa lotusko cha*toto 
nina sikachim, maina ia a*songni an*sengani 
uamangko kusi ong*ataha ; aro sagalo bang'a 
a*sel nanggnirangna uamang kenbeachim. 
Uamangni simromro dakana, Ulysses ka’onanga 
ong'katbaaha, aro aratbrongbrong dakgiparangni 
kosako bilko jakkale uamangko jahasona salbrake 
ra*bachina an’tangni kakketbatgipa ripengrangko 
ge*etaha. 

Uamang Ulyssesni ge'eta gita dakbebeaha; 
indiba uamang bang’bata re*rame robrangenggi- 
parangko jahasona sale ra’bana man’oba, uamangoni 
basikba sakde, uamangko kagipa bigilni budurangko 
tete jokrikaha ; da'o uamang janggi tanga dipetna 
songko, nokko, jik-dedrangko aro dakna nanggni 
kamrangko guale lotus biterangko cha*e jumango 
dongtokenga gita dakgipa lotus-cha’giparang 
baksa kusi ong'o dongrimaha. 

Unon Ulysses, gualatani biterangko cha’gijagipa 
ripengrangko joton ka*timake chimongna man'e, 
bakan jahasko chochakatangtaiaha; ia dal'gipa 
aseloniko uamangko jokatani gimin, ua Mtnervako 
mitelangaha. 

Bang*a sal aro jarangna choangani ja-mano, 
ia songregiparang, ta'rakbegipa balwa rak'dapako 
man*aha, aro uamangni jahasko Cicily chiohangni 
chirikamona balpakangaha; iano Ulysses aro uni 
ripengrangko Cycloprang rinrgopaha, Uaranga 

mikking jatchio mikgron rongpraksan dongaigipa 
dal'gipa skalrang ong'achim. Uamang mes nirike 
janggi tanggiparang ong'oba, man’ode uamang 
manderangkoba minokaiachim. 

Cycloprangni raja , Polyphemus, Ulysses aro 
uni ripengrangko dal’begipa rong'kolni ning’o 
chipehange donaha; ua rong’kolko jrimbegipa aro 
dabbegipa rong*totohi kolkumango tene donachim; 
atamo ua an'tangni bang’a mes jakrangko rong*- 
kolo monape, chipehange dongipa mande sak- 
gniko meatammung cha'aha. Pringgipino ua 
an*tangni mesrangko mangprak mangprak chane 
moongkataha aro ja'mano chipehange donenggipa 
manderang jokna kene jrimgipa rong’totko 
kolkumangko tene donangtaiaha. Unon Ulysses 
an'tangni kenjabrienggipa ripengskarangko 
an'tangona okamataha aro an*tangni chalakkigipa 
gisikchi, mingsa ohalakki dakani cholko chan- 
ohiaha, jedakode uamang janggitangtangko jok- 
atna aro ia kenbegni obostaoni joke katna man'gen. 

Jensalo Cycloprangni mande cha’gipa Raja 
atamo re*bapila, unon Ulysses an*tangni ra*bitgipa 
ta*rakgipa chuko ringe nipagenma ine uo sing’aha ; 
aro ua skalni ringe nina namnikgen ine aganon, 
Ulysses una dal'gipa pialao gapprete rue on*aha ; 
aro uni pekkujana kingking rudapdape on*aha. 
Aditani ja'mano ua namen pekbeaha ; aro una chu 
on*ana Ulyssesko namnikbee uni bimungko sing*' 
aha aro ua bimungtangko aganode una boksis on*- 
gen ine aganaha. Ua ohalak ong*-gipa ka*donggipa 
ukode “Mande ong*ja° minga ine agane mai 
boksisko on*aka ine uo sing*skaha t Unon ua skal, 

Polyphemus aganchakaha, “Nang'ko ja*man oha*- 
gon”. Un ja*mano ua gangrange gitile tusiangaha. 
Ian namgipa ohol ong'jok ine agane Ulysses aro 
uni ripengrang, an’tangtangni skang tarie donsoa 
gita, bakchokgipa gi’ga gi'ga wal'ohagipa 
bolgantongohi mikking jatohio rongsamangmang 
donggipa mikgronko su'pretaha. Polyphemus 
tusiaoni timiktimak mikrake singho gita gam’prete 
chrikaha ; uni ohrikako knae sepang jolo dong- 
gipa gipin Cyoloprang re*bae. ohrikani a*selko 
sing’aha. Indiba uko saknaatgipa “Mande 
ong*ja” ine uni aganchakako knae indide 
mamungba ong'jakon ine chanchie noktangtangchi 
re'angpiltokaiaha. . 

Da-omangba, indake ong’oba, Ulysses aro uni 
ripengrang kolkumangko romtome donenggipa 
rong*totni gimin jokna man*kujaengachim ; ua 
rong*fcot inditan jrima uamang tope jilgale nioba 
on*tisamangba moatnan man*jachim ; skalko 
mangsisrange so*ote galna inoba rong*totko jilgale 
galna man’jaode uamang an*tangtangba rong*kolon 
sichipna nangaignok ine ohanchie uamang pring 
seng*aona.senge doiigna nangaha, Pring seng*ahaoa, 
ua kana ong*atako man*gipa' skal rong’totko 
jilgale kolkumango asongaha aro mesrangni ong*- 
katangmitingo mangantikon kimilraragipa janggilo 
rim*rokroke ohanrikengaohim. Iako nike chalak- 
kigipa 1 Ulysses an*tangni ripengrangko dal*- 
dalbatkalgipa mesrangni ka*bako rong'koloni 
ong'katna ku'simeohi aganaha uandaken Ulysses 
uni ripengrangko dal’dalbatkalgipa mesrangni 
ka*bakrango bigilni budurangchi kaaha j uamangni 

ong’katman'angani ja'mano an*tangba oko 
kaskanagipa dongjahani gimin dongkuenggipa 
dal’batsranggipa mesni ka’bako rake rinr- 
kingkingaha ; aro ua mesni kolkumangona 
soke ong’katmitingo Polyphemus uni janggilko 
rim’roke doktoptope wafcataha. kolkumangni 
adita chel*ao Ulysses an’tangni ripengrangko 
mesrangni ka’bakrango kaaoniko engtokaha. 
Indake uamang Polyphemusni nikrikgija joke 
katbana man’aha. 

Uamang gong*rakc an’tangtangni kae donbagipa 
jahasona katangaha ; aro ohangsa balwa ka*sinkal- 
enga ine nikoa, uamang sketbakket jahso gae 
chochakatangaha. Uamangni jahaso gakatmitingo 
ganrako aro Ulyssesni chonnike gam*prete toreako 
knae, Polyphemus sagal rikamona chawatangaha aro 
nikna man’gija chipohap dal’dalbea ro’ongrangko 
kole uamangni ku’rangko andas ka*e chipchap 
jahaschipak goataha. Goatgipa ro*ongrangoni 
totsa uamangni jahaso nangnasaanahaohim ; 
unon Ulysses aro uni ripengrang ro*ong tang'- 
sokgijaona ta'rake choe kataha ; uandaken ia 
gnigipa ehangni kengni-signioniba jokaha. 

Uamangni Cioilyni sepangjoljol ohoangmitingo, 
uamang balnrarangni mitde, Aeolusni donggipa 
chichangona sokbaha • ua sason ka’giparangni 
gisepo kusi ong'batsranggipa ong*aohim. Jupiter 
uko balgipa pilak balwarangni kosako bil man*- 
gipa nokgipa dake donaha j balwarangko ua a*brio 
chipe done uni watna kranikani salosa 
wataengachin). 

Uni songremitingo bang*a duk, a’sel aro rasong 
grianio ga*akako Ulysses ua chio^ango ong'onaha, 
aro balwani mitdeo una ka*sachakpaohina aro 
una songrena nangkuenggipao toortome choangna 
man*ani cholko una on*pachina mol'molaha. 
Balwani mitde. Aeolus, ua bilakgipa ka'donggipako 
kal-ake roa gita dakmanaha ine chanohie, da*o 
una dakchakna namnikaha. Uni gimin ua pilak 
balmikkangchi balgipa balwa kakketko bigilni 
bostarango chipe una on’ataha. Ulysses uni nama 
boksisna Aeolusko mitele gam’chatgipa bosfcurangko 
ra*e an*tang jahasona re'angpilaha. Indiba ian 
dukni ong'a, jahas chogiparangoni mitamrang 
uamangni dilgipani jahasona ra*bagipa nikrong- 
gijagipa bosturangni gimin uina sikako 
chakchikna man’jae aro ua bostarango maiba 
gam*chatgipa gamrang dongengnaba donga ine 
chanohichipe aro uarangni bakko uamangba man*- 
pana sike Ulyssesni tusitnitingo sriksrik ua 
bostarangko oprake niaha ; unon balmikkangni 
balwar ang rang'san jokprake jahasko balwilwilaha 
aro ohangsade jahas dubinasanahaehim; aro ja*mano 
balmikkangni balwarang ohangni chang baltaitaie 
jahasko biapsaoni biap gipinona salni sal jani ja 
basakobade uamangni a*song Ithacani sagal 
chisamjolonaba sokbana sokbana dakachim • indiba 
^g.] m iklrn.ng(»hm i balbagipa ta*rakgipa balwa 
uamaTigni jahaskp nikronggija agital a'songrangona 
balpakangtaiaha. 

Changsaode uamang Aeaeani nitogipa ohongipa 
chiohangona balpakangako man*aha * indiba uafa 
uamangni uigijagipa biap ong*aohim ; Ulysses 



36 TROY A'SONGO DAKGRtKAtfl KATtA 

jahasko chisamo salgate donchina ge*etaha, aro 
tyalwa ap chipakkorerangni komiangkalkujana 
kingking uamang ia namgipa biapo donge neng*- 
takna nanga ine ua aganprakaha. 

Un walo uamang matchok mangsako man’o 
alaniko dakaha, aro Ulysses pringgipino, gisik 
nanganiko mesoke an'tangni manderangko dolgni 
dakaha, dolsagipa ua a’songni songdonggiparangni 
gimin sandie nina, aro dolgipinko jahasko nitimsona 
donaha. Ulysses an*tang dolsani skotonggipa 
ong*achim aro uni dal’gipa ripeng Euryloohus 
dolgipinni dilgipa ong*achim ; badia dol a*songko 
sandie niani kamna ong’katangna nanga, uamang 
chiti kal*e niaha. 

Chiti kal*e nion, Eurylochus aro uni dolna 
ga’akaha ; unon uamang Ulysses aro uni dolni 
manderangko jahas nitimna donange, ruutgijan 
a*songko nape nina re*chakatangaha ; badita chel*- 
batkale re’anga, inditan uamang ua a*songko nito- 
batroroe nikangaha. Uano uamang nitogipa 
similgipa bibalrangko, bang*a chrgipa bolbiterangko, 
aro burung bolgrimrango bilroroe ka'srok ka'srok 
knatobee mikoenggipa rokom rokom rongni ohanna 
ampilgija bang’gipa do*orangko nikangaha. 

Uamang mande dongani mamung chinrangkoba 
nikangkujaengaohim ; indiba dikdiksanon an*- 
senggipa dimchangona sokbaha * uano lmmang 
salnangao riprapriprap ehing’gipa aro rokom rokom 
rongrangni name nitoe sol’gimin rongohinggipa 
ro*ongrangchi rikgipa gringjangjang rajani 
nokgita dakgipa nok te’sako nikeaha, Uamangi 

nikgimin kakketo uan nitobatsranggipa dal'gipa 
nok ong*achim ; indiba chakkol-nokkolrangni ba 
nitimgiparangni pal, uamang singhorangko, se*- 
elrangko, makbilrangko, aohakrangko, aro bang*a 
gipin gipin matburungrangkosa nikskaaha. Uarang 
pilakan mikgrontangtangohi duk ong*aniko 
mosoke, mikmalbee aro darangkoba saknaatgija 
uarangko kaduule dongipani ning’O ong’ona doa 
dake re*roroe dongtokaengachim. 

Ua re’roroe nigipa manderangni mikching- 
chetpilgipa dakgipa nokona sepangbaoara, 
uamang knatoriri mikdifuilatgipa ku'rangchi 
ka'srok ka*srok git ring'engako knaaha ; unon 
uamang ja*ku tang'batkale re*angaha, maina ua 
muni nangatgnigipa ring’aniranga, rangsan 
uamangko ua git ring’gipako grongna sikataha. 
Ua git ring*enggipara, salni mitde, Heliosni 
montro man’gipa demeohik, Girce ong’achim 
aro ua dakgipa nokara uni nok ong*achim ; uade 
songregiparang uijaoba, inditan changgipa montor 
dakgipa ong'a, ua an*tangni knatoriri git ring*- 
achin aro mikmalatgipa mikkang nitoachi an* tang 
nokona re’baatgipa songregiparangko matburung 
pil'atachim. 

Ua montor dakgipa me*ohik, uni gital kal*ake 
duk on*e roako man*man*gnigiparang da’omangba 
uni dongramona sepangbaenga ine uiachim ; ua 
bakan an’tangni salgimikgimik git ring*joljol 
asonge ba*ra dokgipa loomko wate, ua 
agital manderangko rimchaksona ong’katbaaha 
aro uamangko nokningohi nape oha*e rlnge neng'- 
takohina mol*molaha • maina ua pangnan re*bana 

ka* dongsogi j agipa sokgiparangko namnama cha’a- 
ringanirangko on’e sokachakrongaohim. 

Circe inditan balboriri teTokbalbal nitoa, aro 
uni ka’dingsmita aro ku’chimit rinokgipa ku*- 
rang inditan mandeni gisikko sala, chong*motan, ua 
reTorogiparang mamung namgijako chanchichipani 
gri uni aiao inmangipa muni nangatani ja*gao nen- 
grara nangaha ; aro uamang gimikan an’tangtangni 
dilgipa Eurylochusna agre nokningchi napangtok- 
aha. Eurylochus okamako man’oba nitogipa 
Ranini kakket ong'aniko bebo ra*na man*brejac 
uni okamako. ra*chakna jechakaha ; aro batcsa ua 
an’tangni ripengrangko dakmajoako warachakchina 
mikrakataha. Songree neng’skimgipa re*rorogipa- 
rangde, indimangba, uni kenana ka*dingstekpil*- 
skaaha j aro uko a'palo gale donange an-tangtangde 
nokningchi napangtokaha aro uamangna tarie 
donsogipa cha*a ringanirangko okkrian amchak- 
jaengjok ingipa gita asongsrapgijan cha*na 
a'bachengtokaha ; unomiting Circe chalakki dake 
uamangni re*baaona tarie donsogipa muni 
nangatako man*gipa be*enrangko aro churangko 
uamangni mikkangona jitataha ; indiba an*tangde 
ia gital ro’bagipa an’tangni bilni ning’O ga*- 
akgiparangko nengrara man'ani gimin kusi 
ong-beengachim. 

Jensalo uamang cha*man-ringmantokaha, unon 
Circeni mikmalatgipa ka’di ngsmitarang bakan 
gimaangaha, aro an'tangni montro gnanggipa 
gol'dikchi alako cha'e kusi ong'giparangko satjipe 
ka'onangani mikkangko mesoke chrikaha, rt Na a - 
simang wakrang piltokbo. Na'simang cha*- 

betbonggiparang, waknolobi napangtpkbo, da’Ontal 
uan na’simangni nok ong’gen. 

Rang’san ua re'rorogiparang wak pil’tokaha, aro 
uamangko montor dakgipa me'ohik waknolobi 
monapange uano uamangko duk ong.e roohina chip- 
change donbaha. Uamang kimil gnanggipa wakni 
bimangko ra*oba, uamangni gisikde mandeni 
gisikrangan dongengkuachim, aro uamang an*- 
tangtangni simsakgija jara dakani kamchi an*- 
tangtangko da*o ong’enggipa namgija obostaona 
ra*onaha ine rongtalen uiaha. 

Unomiting Eurylochus an’tangni ripengrangna 
indin ruute senggramaiaha ; aro nokningo pilak 
kusi ong'ani chinrang bon’angahaon, aro rang’san 
jripjrang mamung gam’akoba knajahaon, ua an*- 
tangni manderangde montor dakgipa me’chikohi 
maiba ong’atako rrihn’ahakon ine chanohie, 
fca’rakprete jahasona katangpilaha aro Ulyssesna 
uni manderangna mai ong’aha uarang gimikko 
agantoke ia muni nangatako man’gipa sagal 
chisamoni bakbakan choe katna uo molmolaha ; 
maina uni ripengrang mai ong*aha uko ua tale 
uijaoba, uamang maiba namgija obostao ga’ikaha 
ine ua bebe ra*aha. 

Indiba Ulysses an’tangni ripeng Euryloohusni 
molmolako knachakjaha ; aro an’tangni tonUalko 
kee ua saksan montor dakgipa ranini nokchipak 
mi kkan ge ta*rake re’angaha • ua an’tangni mande- 
rangko watpilatohina montor dakgipako draatna 
mangsongaha. Uni burungjoljol ta’rake re'angerig- 
mitingo. Mercury mitde gnigipa changna Ulyssesko 
mikkang pa’taiaha ; ua ka*donggiparangko dhel- 

3 

ohake rakkigipa Minervaoniko mikrakatani aro 
dakohakani kattarangko una aganna re’bataiaha ; 
aro ua muni nangatako man’gipa nokni ranini 
bimung aro uni kam oholonrangko aro uni mon*- 
troni kamrangohi uni manderangko wak pil*- 
atarangko, ia rongchinggipa mitderangni watat- 
gipa Merouryoniko ua tale uina man*aha. 

Ia namgija kattako knae Ulysses duk aro 
jajrengan gapaha; indiba. Mercury Moly ming- 
gipa rokomsa samko a*aoniko pikaha aro uko duk 
ong*enggipa ka*donggipana on'e indine aganaha, 
Na*a ia samko nang’ jako ra*bitode, 0, Ulysses, 
mitderangni ka*sachakaniko man’gipa, Circeni muni 
aro montro nang’ko duk on’na man’jawa, aro na*a 
uni nang*na on’gipa cha*aniko kenmangija cha’na 
man’gen aro jensalo ua nang’ko uni gol'dikchi 
satjipa, unon na*a rang’saac nang’ni tonualko ra*e 
uchi chaangbo aro nang*ni manderangko on'pilohina 
uko drabo. 

Unon Ulysses ka*donge Circeni nokchi re’angaha 
aro uni rinokgipa kimalako namnika dakmikaha 
aro ua Circena an'tangko cha*chakani nokdring- 
chi jako rim*e salangna on*aha. Ua uni on*gipa 
oha*anirangko okkae cha*aha j indiba Moly samko 
ra*bitkamengani gimin montroni bil uko rinrna 
man* jaohim» Indimangba cha*a matchotmano, ua 
montro man*gipa me'chik an*tangni gol’dikko de'doe 
montroni kattarangko mingaha, unon Ulysses 
rang*san chakataha aro an’tangni tonualko saloke 
Ciroeohi ohaangaha aro an’tangni manderangko 
wak pil’ate donaoniko mande pil’attaichina ge*- 
6taha» Unon Circe, an’tang baksa apsan ong’gipa 

baksa re’grongmanaha aro ia ka’donggipa Ulysses* 
na mitderang dakchakenga ine uie, uni ge** 
etako dakna draatako man*aha. Uni gimin ua 
an’tangni waknolo ohipe donenggipa kimil ohagipa 
wakrangko skang gitan mande ong’atpiltokaha } 
aro uni ge’eta gita indake dakachi, Ulyssesko 
namnikate ua uko an’tangni sammikmalohi uko 
an'tangni segipa ong'e un baksa dongohina 
togina joton ka’aha, maina ua me’ohik una 
mikbamikohabebeachim. Circe an’tangni kimalanio 
inditan chu’sokgipa ong’aha, Ulysses an’tangko 
mikmalatna muni puako ua waraohakna man*jaha 
aro uandaken Circeni sika gitan ua un baksa 
bilsisa dongrimaha. Unomiting uamang depante 
saksako man* aha aro uko uamang Telegonus 
mingaha ; un ja’mano Ulysses, rang’gitik Circeni 
ja’gaoniko an’tangko jokataha aro uni kakket- 
gipa ripengrangko okamchimonge aro Circena 
ekgrikani kattarangko agane an*tangni jahaso 
gakataha. 


Circe, an’tangni chalakki dakanirang, ia dal*- 
gipa ka’donggipa matgrikko an’tangni sambao 
dongatangkuna bil chu’ongjaha ine nikon nangrim- 
griken ekgrikaha, aro uni mikkangohi re’gni 
ohini ramarango bilonggipa kengni dongani 
giminba ua Ulyssesna mikrakatani kattarangko 
aganaha. Ia kenani biapa Pelorus chiohang ong- 
achim ; uano Siren minggipa sakgitam nitobegipa 
sagalni buga ranirang dongaohim ; uamanga Circe 
an’tangna batemangba nitobatachim. Uamang 
an’tangtangni dongramni wilwilao donggipa 
kengnigipa rong’brakohipak ohobaohina jabae 

ehogiparangko jakjipe kimalrongachim. Uamang 
«n*tangtangni dongramni wilwilao donggipa kengni- 
gipa rongbrakchipak chobachina jahas chogipar- 
angko kimalrongachim aro uchipak sepangnangnang 
Bokangon jahas sam’bengrang gita pokpekenggipa 
sagalohi chokone sripe sitokgen ong’jaode sagal 
chisamo okkrie sigenchim. Je mandeba, an’banggri 
moatpile knatogipa Sirenrangni git ring’ako 
knamanaha uko ohakchikna man’gipa dongkuja ; 
nni a’selan songregiparang dingtangmancha ua 
biapkode pangnan gelna joton ka*a. Indiba 
Ulysses aro uni ripengrangde uamangni a’song 
Ithacaohi jahaso re’pilangmitingo, an’tangtangni 
re’gni ramaoni chekbeen re’brangbaahani gimin, 
uamang signigipa chichang gita re*pakna 
ga’aktelaiaha. 

"Indiba, Circes una aganangkuaha,” uamang 
muninangatgipa knatogipa git ring’ako knana 
man’jana gita, nang’ko ja’rikgiparangni nachikkol- 
rangko bija stechi so’dapode, na*a ia kengnioni 
jokna man’naba donga. Indiba na’a an’tangni 
nachikkolko mitipnabe, ine anga nang’ko molmola ; 
maina songregipa saksamangmang ua an*moatgipa 
gitko knana man*a, indioba mamung a*selo ga*- 
akgija ua chichang gita re’pakna man’a, ua 
Sirenrangni gun-montor be’chipkamgnok aro 
uamang sigen. Uni gimin nang’ni ja’man 
songregiparang nang’ni dakachi namgniko mam- 
gen ; nang’ni jahasni maljurio na*a an’tangko bigilni 
budurangohi ketket ka’atbo* aro unikoa, Siren- 
rangui muni nangatgipa ring’ani nang’ko bing* 
brangatna dakoba, nang’ko gimaaniona okamgipa 

uamangni dakmajoao ga*akgnioniko nang*ko 
champenggen aro uamangni muni pangnana 
gimakamgnok. 

Ulysses kusi ong’been Circeni mikrakatani arO 
ku'patianiko ra'chakaha ; Sirenrangni chiohang- 
rangona sepangbaengon, ua an'tangni ripengra'ngni 
nachikkolrangko mitipaha aro an'tangko jahasni 
maljurio ketket bigilui buduohi kaate . uni 
jedake jokna krengomangba una gisik Qn'jabhina 
ge'etaha, aro chichangko nikatjajokma inaona- 
kingking aro signigipa git ring’ako knajajokMa 
inaona kingking dondikdonchagija choanikon 
choaichina molmolaha. 

Beanbebe, muni nangatako man*gipa ohi- 
changko nikgamatahaoa aro Sirenrangni mikmal- 
atgipa git ring*a Ulyssesni naohilrangona sok- 
baahaoa, ua saknabeani somairangko badeatna 
nangaha ; maina uamangni mikkang bimangrangko 
rongtale nikatahaon, ua nitogipa sakgitam montro 
man'giparangona sokna sagalona ohokontimange 
jroangna sikbeaha. Indiba, ua matburung gita 
krengoba aro uko enge watchina ka’onangprete 
okamoba, uni kakketgipa ja*rikgiparang, uni 
an'tangko watohina ohrike okamako minggija, 
choanikon choangaiaha, ong*naba donga, upi 
chrikako mikmalatani gitko ring'taitaianiko, 
uamangni nachikkolrangko bija stechi mitipani 
gimin uamang knana man'jahachimkon. Ua 
signigipa chichangko nipilate nio nikatjajokma 
inosa aro ua Sirenrangni gitko sringsringmangba 
knaatjajok inosa uamang jokna krengsimt^m 



88 TROY A'SONOO DAKGRIKANI KATTA 

neng*brienggipa uamangni dilgipako uamang enge 
wataha. 

Uandaken ua songregiparang Sirenrangni rong*- 
brakrangko badebamanaha ; da*ode ua Sirenrang 
manderangko mikmalate uamaugko gimaatna 
man’jaha, maina saksa mande mamung duko 
ga'akgija uamangni sepang gita re'pakbana man*- 
aha. Indiba ia Troyo ka*donge dakgrikgipana 
bang*a kengnirang aro dakdrae nina nanggnirang 
mikkangchi senge dongengkua. Angkoara Ithaca 
a*songo ga'dapena man’na donsoengkuama ine 
Ulysses Tiresiaso sing'aha ; ua Ithacaona sokpilna 
man’chongmottaikugen ine Tiresiasni aganako 
knae ua bakan a*gilsakona re’bapile aro gital 
ka*donganiko man'e aro an*tangona sokbagipa 
bang'a duk sastirangko chake jahasko choang- 
taiaha. 

Changsao uni jahas kenbegnigipa Scylla aro 
Charybdis minggipa rong'brak damgnini gisepko 
chosotangmitingo ua jahasni gimagnina 
namen kenani gnangchim ; ia rong’brak dam- 
prakon sagalni skal mangprak dongachim. Ia 
biapo ta*rakgipa chibawilrangba donga, aro ia 
rong*bak damgnini gisepo sagalni chi namen 
apchonbea, uni gimin jahas chogiparang namen 
simsakbena aro gisik rakbena nangachim ; ong- 
jaode, Scyllako gelna dakon uarang Charybdiso 
nangtinge dubigenchim j indiba ia kenbegnigipa 
ohiohQlko uamang jenten jatohiko re*na man'e 
jokaha* 

Unikoa, Ulyssesni ripengrang, badiaba ohi- 
chang damsani ohisamo jahasko kape dongmitingo 

okkribeani gimin baaikba mang matohu bolot- 
rangko den'e oha’aha ; ua matohurangko Apollo 
mitde rongtalgipa ine chanachim • ' ua uamangko 
aaati on*na mangsonge uamangni ohoenggipa jahaako 
be’kningatsrangaha. Jahas be*ao, Ulyaaesna agfe 
darangba jcfke tangna marrjaha ; Ulyaaea rongtal- 
gipa matohu bolotko dangtappajahani gimin 
uko pokpekenggipa chipakkoreoniko jokna on*aha, 
aro uko Ogygiani ohiohangona neng'a amohakgijako 
balpakangaha. 

Ua ohichangko Calypao minggipa nitogipa 
burungni mitde me’chik sason ka*engaohim. 
Ulyaseako uni dongramona ra*baon, ua una 
mikohaha ; aro uko bia ka*ode, sigijagipa ong*- 
atgen ine ua kuTachakaha. Indiba Ulyaaea 
an'tangni ka'aabegipa jikgipa, Penelopeko gualna 
man*jachim ; ua una namen ka*saengpiti aro ua 
uko changsa grongna man*taikugen ine ka*- 
dongaengpitichim. Ua Calypaoni molmolako ra*« 
ohakjahachim ; indiman gba ua uko bilaianina 
kingking un bakaa dongrimatna man’aha* Bilaiani 
re'angmanahaoa, Ulyaaeako jakgitel watchina 
Calypsona aganechina Jupiter, Merouryko uona 
watataha ; ua burungni mitde Jupiterni ge'etako 
manina nangaha ; indiba ua ja'mano an’tangni 
mikohagipa ka’donggipako nikjahani gimin duk 
ong*e aiaha. 

Ulyaaea da *o Calypaoni watako, man'ahaoa an’- 
tangna ohap ge*aako kae ua ohiohangoni chocbakat- 
angtaiaha ; indiba uni mangrakbregijagipa ohapko 
ua chel*e ohona man’jaohim aro uandakeui 
bakan Soheriani ohiohango katnapna nangaha; 

Uano uko ua ohichangni rani, Nausicaa an'tangni 
nokchi rimangaha. Ulyssesni una agangipa dukni 
kattarangko knaahaon, ua rani una ka'saohake, 
an'tangni pagipa, Aloinous Rajako Ulyssesna 
a*songtangchi re'angpilna ohol ong’na gita namgipa 
jahas ge’sako on*atohina mol*molaha. Aloinous 
kusi ong'been jahas ge'sako Ulyssesna on‘ataha. 
Ia namgipa rajani aro uni ka*saohakgipa 
demeohikni ka*sachakaniohi, Ulysses da*oba ia 
namgipa jahaso re’chakatangtaiaha ; inpako 
balwa ka’sinkal'ahani gimin ua an*tangni a'song 
Ithaoaona sokna bang’gija salrangsan nangbaaiaha. 

Uni a*songtangchi re*bapilmitingo bilsi kol- 
grikna kingking neng*skime aro bang*a namgija 
obostarango ga*ake ja*man kitiko a*songtangona 
sokbapilna man’ahani gimin ua aganna man'- 
pilgija kusi ong'aha. 

Ulysses mande donggijagipa ohrindikdik 
dakgipa ohisamo jahasko kapeaha ; aro an*tangko 
jenaba uiatna skang da'ororo a*songo mai ong*- 
enga uko uie ra'chengna sike, ua an’tangko 
bi*ame cha'gipa gita dakjeaha. Unikoa ua Eumaous 
minggipa wak nirikgipa budepani nokona re*- 
angaba j ua uko ka*sae sokachakaha, aro Ulysses 
un baksa agangrike rona a*bachengaha. Ia 
budepaoniko ua iarangko uina man*aha, rajani 
nokode, uni jikgipa Rani Penelopena mikohae 
an*tangta n g oni ko saksako jekoba seoke ra*ohina 
sengtime donggiparangan gapaia ; indiba uni 
jikgipa Rani Penelope uni gimagipa segipana 
kakket ong*e aro salsade ua uona re'bapilkugen 
me ka'donga dongkue sakgipin jekoba bia 

ka’na jeohakengpiti. Indiba uni jeohakara batesa 
una mikohagiparangko miteng miteng ine 
matnangbatroroata ; aro ua sinjetako man’enggipa 
Rani da*o una mikohagiparangoni saksasiksikni 
uko rim’e ra*draangaoniko an*tangko rakkina 
namen neng’nikbeani ong’chongmotenga. 

Ulyssesni ua budepa wak nirikgipa baksa 
uarangni gimin agangrike roengmiiingo, ohanggipa 
pante saksa nokningona napbaaha ; un baksa 
saksa budepa re*bapaaha ; da budepako Ulysses 
rangsan uiaha ; uan an’tangni ripeng gitcham, 
Mentor ong’achim. Ia namgipa aro kakketgipa 
mandeni jakon, Ulysses, an’tangni Troy songjin- 
maona re’chakatani somaio, an’tangni song-nOkni 
kamrangko pakwate donangachim ; aroba da*o 
iakoba gisik ka’tongo nange uiaha, an’tangni mik- 
kango nikgipa pantea gipin ong’ja, indiba bilsi 
kolgrikna skang bakgitohakko an’tangni done re*- 
anggipa an’tangni ka*sagipa depante, Telemachussa 
ong’a ine uiaha. 

Ua sakgni gital re’bagiparangni agangrikao- 
niko, Ulysses indake uirikna man’aha, Telemachus, 
an’tan g ni gimagipa pagipako am*e ruuta salrangna 
songreaoni da*osan re’bapilengachim, aro uni 
ohotchanggija dilgipa aro ku’patigipa dake un 
baksa re’bapagipara kakketgipa Mentor ong’a ; 
aro an’tangni gisiktango chanohiako ehakehikna 
man’jae, uan ruuta bilsirangnakingking gimagipa 
Ulysses ong*a ine an’tangko parake aganaha aro 
kusi ong'bee Telemachus aro Mentor iamang 
sakgnikon gipakaha. 



42 TROY A* SON GO DAKGR1KANI KATTA 

la kusi ong*e gronggrikani ja*mano, jajrengeng- 
gipa Ranini dukko chel’atani cholko ohanohina 
nangaha ; aro wak nirikgipa budepaoniko Ulysses 
ia kattakoba knadapkuaha, chong'motan, an*tangni 
kosako una mikohagiparangni sinjetako chakna 
amjae, je mandean uni gimagipa segipani bilakgipa 
ohriko sale bra gona man*gen uko ua an’tangni 
segipa ong’ua seoke ra'gen ine ku'rachakna 
draatako man'aha ; Ulysses rang'san raj an i nokona 
bi'amgipa dakean ohri gosusaao bak ra*pana 
re'angaha. 

Unomiting, da’nang, Penelopede namen kusi 
png’jabeengaohim s maina ua indake nikaha, Raja 
pante Telemachusba aro kakketgipa Mentorba 
nokoua sokbapilkujaenga, uni gimin ua una 
senge dongtimenggiparangoni saksasiksikde uko 
bia ka'na dranaba dongjok aro ua singhasono 
asonge sason ka*naba dongaha, ia ong*gnirangoniko 
uko ohelchake rakkinagipa darangba dongja. 
Bang's salrangna kingking ua, Ulyssesni pagipa 
Laertesna ba*ra dokmanani bak ja'manan, ua- 
mangoni saksako an'tangni segipa ong*ohina see 
ra’gnok ine parakate uamangni sengnapgija 
dakaoniko chel’tange rakkina man’engpitichim. 
Indiba ia ba*ra dokara tol*mikanimangmangsan 
ong’aiachim ; maina salo dokgipa ba’rako ua walo 
walo enggruaengaohim. Indimangba, bang’a 
jarangna kingking, una mikohagiparangko ia 
ohalakki dakachi togina man'engachim ; maina 
uamang an'tangtangan Ranini sal sal an'tangni 
loomo asonge bimohipbee ba'ra dokengako nikna 
man'engaohim ; ukon uamang “Penelopeni Guang- 

sring*' mingaohim. Indiba ja’man ki*tiko uni sriksrik 
ka’enggipa kamko, uni jakrikrarangoni saksa 
sengtimenggipa manderangna sriksrik agane on*- 
aha ; unon Penelope kenjagokaha, aro an’tangko 
ehelohakna maikon dakgnok uijapilaha, maina ua 
ruuta bilsirangna gimaenggipa an*tangni ka’- 
sabegipa segipa basakoba salsa an'tangona re’ba- 
pilchongmotgen ine kimkim ong’en bebe ra’enga- 
ohim aro uko niktaie kusi ong'ani salna ua 
sengengahim. 

“Penelopeni Guangsringni” ehalakkiko Ulyssesni 
Ithaoaona sokna salsana skang rim’na man'aha • 
indiba dikdiksa salrangna an'tangko jokatna 
man*na gita, Penelope minggipin chanchianiko 
nakatataha, chong'motan, je mandean Ulyssesni 
dal’gipa chriko salgongdipe gona man’gen, ua 
uko bia ka’na man’gen ine kurrachakaha ; indiba 
ua an*tangde uiaenga, ua sengtimenggiparangoni 
saksamangba, ua dal*gipa chriko salgongdipe 
gona man’chongmotjawa aro unode ua bang’gija 
salnade jakgitel ong’e dongkuna man’gen ine ua 
bebe ra’aha. 

Salgipino, Kanina mikohagiparang, gimagipa 
Rajani chriko goe nina sikbee, bang'en rajani 
nokni sa*ra-a*tilaona ohimongbatokaha ; unomiting 
mikkan g bokdalgepgep dakgipa indiba nifcoku- 
enggipa Penelope ohri gosusaani bitea mai ong*- 
gen uko nina an’sri moe ohadenge dongaha. Indiba 
susagiparangoni saksaba ua. ohriko salgongdipna 
man’jaohim, uohi bra goakode agannan aangsrahg- 

jajok ; unon uamangni gisepo ka’onange miteng 
miteng ina a'bachengbaaha, ian kusi gri dongeng- 
gipa Penelopena maiba dal*a a'sel ong*- 
nasiako mesoksoengachim. Unon rang'san, chola 
busruko aro bi*ame oha*gipani ba*ra gitohitreraako 
gane saksa agital mande bachiniba nabagalgale 
ohadengeaha aro chriko de’doe, bra donohakaniko 
pakkretango pakskeaha. Ka'sariri namgipa chriko 
jaksiohi dangtapaha, aro uhikoa rasonggragra, 
ka*onangani mikkangko mesoke niwilwale bra 
pongsako kildingo chataha, aro ia bilakgipa 
ailohi-dareko nengrara salgongdipaha. “Bing’’ 
ine bra tang'angaha, kakketgipa Raniko kal’akna 
pa’sokgipa bebegijagiparangni saksani ka*tongo ua 
bra napeaha ; uni dondikdonchagija chri goon, 
saksa ritap saksa ritap ga'ake an'tangtangna 
kragija am*giparang sa*ra.a*tilao ga’ake sitokaha. 

Un ja’mano Ulysses dakjena gangipa oholako 
oke galataha ; pilak manderangan, Greekrangni 
rasongna Troy songjinmako songgaao bilsi kolgrikna 
akttng uamangko wate re*anggipa namgipa 
rajako aiao inmanpile nitattokaba ; aro kam cholon 
namgipa aro gun gnanggipa Penelope ruuta 
bilsirangna nikgijagipa an’tangni segipako ka’sabee 
gipakaha ; unomiting Laertes uni ka’sagipa 
depantena patiaha, 

* Mande ra*a aro ka’saako man’gipa Rajani 
re’bapilana Ithaoao namen kusi aro an’sengani 
ong’aha • aro Ulysses gisik gnange kusi ong’anio 
bilsiohidokna kingking a*songtangko name sason 
ka'angaha. 

Unon bilsi chidok batangahaoa, ia bilakgipa 
ka*donggipa raja rang*gitik dukni oboatao depan- 
tetangni jako siaha. Iako gisik ra’enggen, jensalo 
Circeni mikmalatako man'e, Ulysses un baksa 
bilsisa dongrimna nangaha, uamang unomiting 
Telegonus minggipa depante saksako man*aha. 
Ia rajani depante, ja*dal-bolchabAe pante sokahaoa, 
uni ma*gipa uko ka'donggipa pagipako sandie un 
baksa . dongpachina aro bilaka ka*dongani 
kamrangko un baksa ka*pachina watatahaehim. 
Pante Telegonus, an'tangan pagipako nike kusi 
ong*na sikbeengani gimin sakgipin ge*etnaba 
nangjachim ; indiba uni Ithacaona sokna se- 
pangbaon, ta’rakgipa balminduri sokbae uni 
jahasko chel’kala sagal chisamo chogataha. 

Telegonus aro uni ripengrang mamung 
saknaaniko man'gija ja’achi re’baltuaha ; okkria 
amchakjae uamang moTakurangni a’barang gita aro 
rokom rokom cha'ani biberang nangenggipa 
bolrangni bagan gita napabaha aro biterangko 
re’joljol ake oha'joljol dakaha. 

Baohiniba sokbagipa agital manderang uni 
a’bao nape biterangko sikatang ake cha*enga ine 
knao n, Ulysses Raja aro uni depante, Telemaehus 
chakkolnokkolrangko rime, sikatang napdrae 
ra*seke cha*enggiprangko sasti on’na a’baona 
rikbaaha ; ua agital manderangba dakgrikchakso- 
aha. Indake krenggrikmitingo, holbol dakgipa 
Telegonus Ulyssesehi tonual saloke ohaangaha, aro 
an*tangni ohel’beaoni re-bae ruuta salrangna 
kingking am*enggipa ka’donggipa pagipasa ine 
uijae ua an*tangni tonualohi pagipako su*aha. 

Indake Ulysses ga*akaha, dakgrikao bilakgipa, 
kenani a'selrang nakato kengijagipa, ku’patio 
ohalak ong'gipa, ohalak dake chol am*na 
changgipa, duk-apot sokan salo o hakchikrakgipa, 
namgijani kosako amgipa, aro mitderangni namanio 
bebe ra*gipa— an* tangni depanteni jakohi uijae 
so'otako man*aha ; aro an*tangni bilak-wa*samitingo 
nagipa teng*sugipa sal, da*o gitchak-rimit dake 
walni andalsimsimohi dimelangaha, unon ja ku 
tang’gipa, Mercury, mitderangni watatako man’e, 
Ulyssesni kengijagipa janggi-silchiko Andalgipa 
Me*mang A’songona dilangaha ; uano ua Elysiani 
a'barango, uko rimchaksona nichaksoenggiparang 
jerangan a’gilsako dongmitingo an’tang gita 
sigijagipa rasongni ramako re'bamangiparang 
baksa chasongni chasongna dongrimangaha. 


KANDIKGIPA TALATANIRANG 

Achillea (Akiliz), Trojan a’songo Greekrangna chake dak- 
grikpagipa saksa bilakgipa aro ka'donggipa panto. Parisni 
bra nni ja'miko dakgrikmitingo nange ua siaha. 

Aeneaa (Ainias), Anohises aro Apbroditeni depante. Uan 
Trojanrangna chake Trojan songjinmako chelohakgipa- 
rangoni mongsongbatgipa ong‘a. Dakgrikani ja*mano ua 
katroro-re’roro dake Italyona sokange Rome songjinmako 
rikaha. 

Aeolus (Aolas), Balwarangni kosako bil man'gipa saksa 
Greekrangni mitde. 

Agamennon, Artrousni depante Mycenae a'songni saksa 
raja. Uan nitogipa Helenni segipa Menelausni adatang 
ong*a. Trojan a'songo dakgrikao ka’donggipa aro bilak- 
gipa dilgiparangoni saksa ong’a. 

Ajax (Eijaks), Greekrangna ohake ka'donge dakgrikpagipa- 
rangoni saksa ong'a. Aobillesni siani jamano uni silchi- 
darerangko Odyssesna on'ani gimin uaan’tangko M*ote 
siaha. 

Alcinous, Soheriani saksa raja Nausicaa ranini pagipa. 

Apollo, Saksa Greekrangni mitde. 

Calypso (Kalipso), Oxygia chichango donggipa sagalni buga- 
rani ; uan Odyssesko bilsisnina an'tang baksa dongrimat- 
gipa. 

Cassandra) Troyni Priam rajani demechik ; uan Hector aro 
Parisni nogipa ong'a. 

Charybdis (Karibdis), Oicily chichangni sfepango ong’- 
katgipa ta'rakgipa chibawil ba chiwilwil j uano skal me'* 
cbikrang donga ine Greek golporango agana. 

Cicily, Mediteranean sagabii damsa ohicbang. 

Circe (Sarsi), Chiobang damsani montro man'gipa saksa 
nitogipa me'chik ong'a. Ua an'tangni montrochi mande- 
rangko matburungrang pil'atroilgengacbim. Odysses ua 
montroko Hermesni on'atgipa Moly samohi gimaataha. 

Cyclops (Saiklops), Mikkingo mikgron rongpraksan dongai- 
gipa daldalgipa mes-nirike cha'gipa skalrang. 

Deiphobus, Hector aro Parisni jonggipa Priamni sakgipin 
depan te. 

Diomede* (Daiomidiz), Troy songjinmao dakgrikmitingo 
ka'donge dakgrikpagipa saksa Greek mande ; uan Bbesus 
aro Palladiumni gurerangko cba'una Odyssesko dakohak* 
aba. 

Elysia, Namgipa manderangni siani ja'mano dongram a'ba. 

EumacuS) Saksa Odyssesko uni a'songtangohi sokangpilao 
nokchaksogipa wak-nirikgipa. 

Eurylochu*) Odysseni saksa ripeng. Ua aro uni dolnt 
manderang Oiroeni dongramko nikeohengaba. 

Greece, Europeni damsa a'song. 

Greek, Greece a'songo donggipa manderang. 

Hector, Troyni Priam rajani depante, Parisni adatang aro 
Andromacheni segipa. 

Heeuba» Priam rajahi jikgipa, Heotor aro Parisni ma'gipa. 

Helen, Parisni a'songtangohi seke katbagipa saksa Greekni 
raja Menelausni jikgipa. Uni a‘sel bilsichikungnakingking 
Trojan a*songo dakgrikna nangaha. 

Helios, Giroeni pagipa. 

Ittaca, Odyssesni sason ka'gipa damsa Greeceni a* song. 

Juno, Chengoni Italianrangni saksa mitde me'chik ; Greek* 
rang uko Hera minga. 

Jupiter, Romanpangni bilakbatsranggipa mitde ; Greekrang 
uko Zeus minga. 

Laertes, Odyssesni pagipa. 

Lotus, n. Rokomsa bolni bite ; uko cha’ode arata ong'kata, 
songtang-noktang aro mandetangrangko gualpile jumango 
dpnga gitasa an'tangko nika. 

Lycomedes, Soyrosni saksa raja. 

Menelaus, Helenni segipa saksa Greekrangni raja. 

Mentor, Odyssesni saksa ripeng ; Trojan a'songo dakgrikachi 
re'na skang ua an'tangni song-nok aro jik aro uni depante 
Telemachusko nirok-sandichina uni jako donangaha. 

Mercury, Greekrangni saksa mitde. 

Minerva, Greekrangni saksa mitde me‘chik. 

Moly, Montroni bilko waraohakna man'gipa rokomsa 
burungni sam. 

Mount Ida, Trojan a'songni damsa a’bri. 

Nausicaa, Soheria ohiohangni saksa rani. 

Odysses, Ittacani raja j Trojan a'songo dakgrikmitingo uko 
ohalak ong'anina, gisik gnanganina aro aganna changa- 
nina mingsinga. Dakgrikao uan saksa bilakgipa dilgipa 
ong'a. 

Ogygia, Damsa ohichangni bimung. 

Olympus, Greekrangni miterangni dongram biap Mace- 
donian! a'bri damsa. 

Palladium, Pallas Athenani statue ; uan -dakgrikmitingo 
Troy songjinmani oholjokapina dakohakgipa ong'a.*.’ 

Pallamedes, Saksa ka'donggipa dakgrikrakgipa. 

Paris, Troyni Priam rajani depante, Hectomi jonggipa ; 
uan Helenko sekbae Troy songjinmao dakgrikaniko ong'- 
katatgipa. 

Pelorus, Sirenrangni dongram ohichang damsa. 

Penelope, Ittacani raja Odysseni kakketgipa jikgipa. 

Polyphemus, Cycloprangni raja jekon Odysses mikgron 
samsamangmang donggipako chu kane tusiate su'prete 
kana ong'ataha. 

Pyhrra, Achillesko me'chik dakate mingjegipa bimung. 

Rhesus, Dakgrikao Trojan rangna chakgipa Traoiani saksa 
raja* 

Salamis, Saksa rajani bimung. 

Scyros, Lycomedesni sason ka'gipa a'song. 

Sinon, Odyssesni saksa chatchi ; uan an'tangko rim'a man‘- 
ate Trojan songjinmaona napangchenggipa. 

Siren (Sairen>, Nitogipa buga-ranirang. 

Styx Me'mang a'songni dal'batgipa chibima jean ua a'songko 
changsni jokwilwilachim. Ua 9hibimao Achillesko uni 
ma'gipa ja'miko rim'e chiripaha ; chi nanggipa je be*- 
enni bakkoba matat-buatna man’jachim ; indiba magipani 
rim'chake chio simbolgipa ja'miko chi nangja, uano 
Parisni bra nange uko siataha. 

Telemachus (Telemakus), Odysses aro Penelopeni depante. 

Thessaly, Damsa a'songni bimung. 

Thetis, Achilliesni ma'gipa sagarni buga-rani. 

Thrace, Damsa a'songni bimung. 

Tiresias, Saksa Theban a'songni katchi nike agangipa $ 
Athena mitde me'chik una mikkangchi ong'gni obostako 
aro do'orangni ku'sikko uiani gisikko on'aha. 

Troy, Mediteranian saga Ini salaram-salgro chipako donggipa 
damsa a'songni bimung ; uano mmgsinggipa bilsichikung* 
na kingking dalgipa dakgrikani ongaha. 

Ulysses, Odyssesni minggipin bimung. 

Vulcan, Wa'al aro silkamalni saksa mitde. 

Xanthus, Trojan sonjinmako jokpakgipa dilsa chibima. 

BONAHA 

